Lauri Watts
Prevod Andrej Vernekar

    andrej.vernekar@moj.net

2002-02-12
3.00.00
KDE CSS Slogovne predloge Dostopnost

## Slogovne predloge

### Uvod

Slogi CSS vplivajo na prikaz spletnih strani. CSS pomeni Cascading Style Sheets.

&kde; lahko uporablja svojo slogovno predlogo, osnovano na preprostih postavkah in barvni shemi, ki jo uporabljate za vaše namizje. &kde; lahko uporablja tudi slogovno predlogo, ki ste jo spisali sami. Končno lahko določite slog še v tem modulu. Možnosti, ki so predstavljene v tem modulu so prilagojene za namene dostopnosti, posebej za ljudi s slabšim vidom.

Vaše izbire tu vplivajo na vse programe &kde;, ki izrisujejo html s &kde;-jevim lastnim izrisovalnikom z imenom khtml. Ti vključujejo &kmail;, &khelpcenter; in seveda &konqueror;. Tukajšnje izbire ne vplivajo na druge brskalnike, na primer na &Netscape;.

Modul ima dva lista, Splošno, kjer lahko izberete slogovno predlogo, ki jo uporabljate in Nastavi, kjer lahko oblikujete predlogo z izboljšano dostopnostjo.

### Splošno

Ta stran vsebuje naslednje možnosti:

Uporabi privzeto slogovno predlogo

  &kde; bo uporabil privzeto slogovno predlogo. Nekatere izmed barv bodo imele privzete vrednosti, ki so definirane v vaši barvni shemi. Večino nastavitev zlahka povozijo same spletne strani, ki si jih ogledujete.

Uporabi uporabniško določene slogovne predloge

  &kde; bo uporabil slogovno predlogo, ki ste jo spisali sami. S pomočjo gumba za brskanje lahko lokalizirate slogovne predloge na vašem sistemu. Datoteke CSS imajo tradicionalno končnico `.css`, vendar pa to ni zahtevano.

Uporabi dostopne slogovne predloge definirane na jezičku "lastno".

  Uporabi nastavitve, definirane na listu Nastavitve. Omogočenje te izbire bo aktiviralo možnosti na strani Nastavitve.

### Prikroji

Tu lahko nastavite uporabniško slogovno predlogo. Dostopne izbire predstavljajo le podmnožico navodil, ki jih lahko vključite v slogovno predlogo, namenjene pa so ljudem s slabim vidom, ki jim želimo omogočiti izdelavo slogovne predloge, s katero bodo bolje videli spletne strani in strani s pomočjo za &kde;.

Izbire na tej strani so onemogočene, razen, če izberete Uporabi slogovno predlogo za dostopnost, definirano v "Prikroji"-tab na prejšnji strani.

#### Družina pisav

Osnovna družina

  Izberite družino pisav za uporabo v telesu besedila.

Za vse besedilo uporabi isto družino

  Če omogočite to, bo za vse besedilo uporabljana ista družina pisav, ne glede na nastavitve strani, ki jo gledate. To je uporabno pri straneh, ki za naslove uporabljajo okrasne ali težko berljive pisave.

#### Velikost pisave

Velikost osnovne pisave

  To je privzeta velikost besedila na strani. Mnoge spletne strani nastavijo svoje velikosti pisav relativno glede na to privzeto vrednost, z uporabo oznak larger ali +1 za večje, oziroma smaller ali -1 za manjše besedilo.

  Mnogi ljudje načrtujejo svoje spletne strani na platformah, kjer je običajna privzeta velikost besedila prevelika, da bi jo povprečni uporabnik lahko bral, zato zelo pogosto naletimo na spletne strani, ki na ta način zahtevajo manjšo pisavo.

  Ta nastavitev vam bo omogočila, da nastavite privzeto pisavo na udobno velikost, tako da bodo tudi relativne velikosti dovolj povečane, da bodo še berljive.

  Ne pozabite, da lahko tudi v brskalniku &konqueror; vsilite minimalno velikost, tako da ni besedilo nikoli premajhno, da bi ga lahko prebrali. To nastavite v razdelku Spletno brskanje v modulu brskalnika &konqueror;.

Za vse elemente uporabi isto velikost

  Če omogočite to izbiro, bo vse besedilo upodobljeno na vaši določeni velikosti pisave, ne glede na navodila, ki jih vsebuje stran. Relativne velikosti pisav, ki smo jih omenjali prej, in celo posebna navodila, da naj bo pisava točno določene velikosti, bodo s tem prezrta.

#### Barve

Črno na belem

  Mnogim slabovidnim ljudem se zdi, da je črno besedilo na beli podlagi najbolj kontrastno in zato najberljivejše. Če to velja tudi za vas, lahko to nastavite tukaj.

Bele na črnem

  Mnogim drugim slabovidnim ljudem se zdi ravno obratno, da je torej berljivejše belo besedilo na črni podlagi.

Po meri

  Nekaterim drugim ljudem pa se kljub temu zdi, da sta čista črna in bela, v kateremkoli vrstnem redu, težko berljivi. Tu lahko nastavite prilagojene barve za Ozadje in Ospredje.

Za vse besedilo uporabi isto barvo

  Mnoge spletne strani uporabljajo različne, pogosto kontrastne, barve za naslove ali druge okraske. Če zaradi tega slabše berete vsebino, lahko potrdite to polje in &kde; bo uporabljalo barve, ki ste jih nastavili, za vse besedilo.

#### Slike

Prezri slike

  Če si ne želite ogledati slik, jih lahko tu njihov prikaz izklopite.

Prezri slike v ozadju

  Velika težava za slabovidne uporabnike je, da slike ozadja ne nudijo dovolj kontrasta, da bi lahko brali besedilo. Tu lahko onemogočite slike ozadja, ne glede na svojo zgornjo izbiro, da želite gledati vse slike.

#### Predogled

Ogled vam omogoča videti učinke svojih sprememb. Prikazalo se bo okno, ki bo prikazovalo več vrst naslovov, prikazanih z vašo slogovno predlogo, in stavek v privzetem besedilu za telo.

To vam bi moralo omogočiti fino nastavitev slogovne predloge, dokler ne dobite nekaj, kar je lahko brati.

Veselo brskanje!

### Avtorji razdelka

Ta razdelek je spisala Lauri Watts lauri@kde.org

Prevod: Andrej Vernekar andrej.vernekar@moj.net