Mike McBride
Prevod Andrej Vernekar

    andrej.vernekar@moj.net

2002-02-12
3.00.00
KDE KControl tipkovnica

## Tipkovnica

Ta modul vam omogoča izbiro načina delovanja vaše tipkovnice.

Dejanski učinek nastavitev je odvisen od zmožnosti, ki vam jih ponujata strojna oprema tipkovnice in strežnik X, na katerem teče &kde;. Kot primer: lahko da boste ugotovili, da spreminjanje jakosti klika tipke nima nikakršnega učinka, ker ta možnost na vašem sistemu ni dosegljiva.

### Razpored

Tukaj lahko izberete razporeditve tipkovnice, ki so dosegljive v &kde;. Alternativne raporede lahko povsem izključite, tako da odstranite oznako v polju Omogoči razporede tipk

Prva dosegljiva možnost je v izbiri vašega fizičnega modela tipkovnice.

Nato lahko izberete Glavni rapored, ki ga želite uporabljati, ki bi običajno bil fizični rapored tipkovnice.

Pot tem lahko omogočite dodatne tipkovnice. Izberete jih lahko toliko, kolikor želite.

Če omogočite dodatne razporede, boste v sistemskem delu pulta našli vključeno ikono. Ta bo prvotno nastavljena na vaš glavni razpored. Nanjo lahko kliknete z desnim gumbom, da izberete kateregakoli izmed dodatnih razporedov ali pa iz menuja izberete Nastavi, da ponovno odprete modul in spremenite nastavitve.

### Možnosti

Prilagodite lahko način preklapljanja, tako da se razporedi vklapljajo na Splošni osnovi, glede na Razred okna ali pa glede na Okno.

Tu lahko nastavite tudi Možnosti Xkb

### Napredno

Ponavljanje znakov

  Kadar je izbrana ta možnost pritisk in držanje tipke ponavlja enak znak dokler ni tipka spuščena. Pritisk in držanje tipke bo imel enak učinek kot večkratno zaporedno pritiskanje tipke.

  To možnost bodo želeli imeti vključeno skoraj vsi uporabniki, saj precej olajša gibanje skozi dokumente s pomočjo puščičnih tipk.

Glasnost zvoka ob tipkanju

  Če je podprta, vam ta možnost omogoča, da slišite klike iz računalnikovih zvočnikov kadar pritisnete tipke na tipkovnici. Ta učinek simulira klik mehanskega pisalnega stroja. Glasnost klika lahko spremenite s pomočjo premika drsnika ali pa s klikom puščic navzgor/navzdol na vrtilnem polju. Postavitev jakosti na 0% izklopi klike tipk.

  Mnogo računalnikov ne bo podpiralo te funkcije.

  To možnost bo izbralo le malo ljudi, saj v splošnem moti vsakogar, ki je poleg vas v prostoru. Če pa se vam toži po časih pred mehkimi tipkami, vam bo to morda pomagalo podoživeti minule čase.

NumLock ob zagonu KDE

  Izbirate lahko med Vklopi ali Izklopi, da vklopite /izklopite NumLock ob zagonu &kde; ali pa izberete, da boste pustili NumLock na vrednosti, kakršni je bil, preden je bil KDE zagnan.

### Avtor razdelka

Ellis Whitehead ewhitehe@uni-freiburg.de

Za &kde; 2.2 je razdelek osvežila Lauri Watts lauri@kde.org

Prevod: Andrej Vernekar andrej.vernekar@moj.net; Posodobitev prevoda: Matej Badalič matej_badalic@slo.net